สวัสดีค่ะ ตอนแรกเราใช้ยาคุมของแอนนี่ลินน์28เม็ด และจะเปลี่ยนมาเป็นซินโฟเนีย28เม็ด ในใบกำกับยาของ ซินโฟเนียแจ้งเกี่ยวกับการเปลี่ยนยาคุมว่า ควรเริ่มใช้ซินโฟเนียในวันต่อมาหลังจากทานยาฮอร์โมนเม็ดสุดท้าย และอย่างช้าที่สุดหลังระยะหยุดยาหรือหลังจากรับประทานที่ไม่มีฮอร์โมนของยาคุมกำเนิดชุดก่อน แต่เราได้เริ่มทานยาคุมของซินโฟเนียหลังจากทานยาคุมชุดก่อนครบทั้ง28เม็ดแล้ว อยากทราบว่าเราต้องใช้วิธีคุมกำเนิดอื่นป้องกันร่วมด้วยไหมคะ และใช้กี่วันถึงจะมีเพศสัมพันธ์แบบไม่ต้องใช้วิธีป้องกันชนิดอื่นร่วมด้วย
สวัสดีค่ะ การเลือกรับประทานยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้โดยการกินยาต่อแผงกันนั้น ไม่ว่าจะเป็นยี่ห้อเดียวกันหรือไม่ แนะนำการกินต่อแผงทันที กล่าวคือถ้าเป็นแบบ 28 เม็ดเมื่อกินหมดแผงเดิม ให้เริ่มแผงใหม่ในวันถัดไปถ้ากินต่อเนื่องแบบนี้จะมีเพศสัมพันธ์ได้เลยไม่ต้องรอให้กินครบ 7 วัน แต่หากไม่ได้กินต่อเนื่องทันที แนะนำการกินติดต่อกันให้ครบ 7 วันก่อนค่อยมีเพศสัมพัฯธ์แบบไม่ป้องกันด้วยวิธีอื่นร่วมด้วยได้